en da en da da da ro da da da sv da da en sv da en de en da da da da da da da sv da da da da en da fr da da en
Rindel, Gerd - Nordic Women's Literature
Født i København. Uddannet tegner 1962. Har arbejdet en årrække på forskellige forlag, undervist i dramatik samt arbejdet med stofmisbrugere. Hun debuterede med to digte i Hvedekorn i 1967.
For romandebuten Øretævens vej, 1981, og de efterfølgende historiske romaner om arbejderbørns hverdagsliv i 1870’ernes København fik hun Kulturministeriets børnebogspris 1984. En magiskrealistisk genre benyttes i hendes romaner for voksne og børn, bl.a. i Regines himmelflugt, 1989, Et spor i Rusland, 1991, Det yderste hus, 1994, og Himmelhesten, 1995, der i lighed med den originale slægtskrønike Nu: 33 guddommelige romaner – og et par stykker til, 1992, tematiserer betydningen af at kende sine rødder i en tid, hvor den historiske bevidsthed smuldrer. Gipsenglenes gade, 1996, skildrer et stykke Danmarkshistorie set og oplevet gennem et par dukkeøjne.
Gerd Rindel, der selv illustrerer sine bøger, har desuden udgivet billedbøger.
Opdateret af redaktionen 2011:
Siden ovenstående biografi blev publiceret i Nordisk Kvindelitteraturhistorie har Gerd Rindel udgivet bøgerne Drengen i guldrammen, 1999, Men himlen lukker sine øjne, 2003, Den skæve valmue, 2005, Spioner i mørket, 2005, Allemands datter, 2006, og Den sorte engel, 2006.
Udvalgt litteratur om forfatteren
De skriver för barn och ungdom. Svenska och översatta nutidsförfattare, 1995
Steffen Larsen: Vilde veje. Om 21 danske forfattere der skriver for unge, 1995
Gerd Rindel: "Da sneen kom" i: Ulla Kofod-Olsen (red.): Drøm, digt og virkelighed, 1986
Dialog i kønsdemokratiets tegn
Litteratur om/af forfatteren i bibliotek.dk
KVINDELITTERATURHISTORIE PÅ NETTET, 2012.
REDAKTION: KVINFO, KØBENHAVN & KVINNSAM, GÖTEBORG.